nahid-hub/BLUGE-bengali-wikipedia-section-title-prediction huggingface dataset:
আলচি বৌদ্ধবিহার সমষ্টির মধ্যে সর্বাপেক্ষা প্রাচীন ভবন হিসেবে 'দু-খাং বিবেচিত হয়, কিন্তু এই ভবন এবং গ্সুম-ব্র্তসেগ্স ভবনের প্রতিষ্ঠার মধ্যেকার সময়কাল সম্বন্ধে সঠিক তথ্য পাওয়া যায় না। এই মন্দিরের পেছনের দিকে বৈরোচনের ভাস্কর্য ও সংলগ্ন চিত্রগুলির অঙ্কন পদ্ধতির মধ্যে বিশেষ পার্থক্য না থাকলেও মন্দিরের বারান্দা এবং দ্বারদেশের চিত্রগুলির মধ্যে কালের পার্থক্য পরিলক্ষিত হয়। এই ভবনের সামনের দিকে পরবর্তীকালে দুই পাশে দুইটি মিনার তৈরী হয়, যার মধ্যে বামদিকের মিনারটি বর্তমানে অক্ষত অবস্থায় রয়েছে। এই মিনারেরর ওপরের দিকে একটি প্রকোষ্ঠের দুইপাশে ও প্রবেশপথের দেওয়াল চিত্রায়িত। গৌতম বুদ্ধের শিক্ষা সংক্রান্ত এই চিত্রগুলি গাঢ় বাদামী ও হলুদ রঙ দিয়ে আঁকা এবং আলচি বৌদ্ধবিহারের অন্যান্য চিত্রকলা থেকে ভিন্ন প্রকৃতির। ডানদিকের মিনারে বোধিসত্ত্ব মৈত্রেয়র একটি সাম্প্রতিক চিত্র অঙ্কিত রয়েছে। মিনার ও বারান্দার সামনে পরবর্তীকালে উঠোন তৈরী হয়। এই অংশের চিত্রগুলির বৈশিষ্ট্য সুমস্তেগ ভবনের চিত্রগুলির বৈশিষ্ট্যের সঙ্গে মিলে যায়। এই অংশের মাঝখানে একটি ম্ছোদ-র্তেন অবস্থিত যার মধ্যে একটি অপেক্ষাকৃত ছোট ম্ছোদ-র্তেন বর্তমান। মন্দিরের প্রবেশদ্বারে ভবচক্রের চিত্র বর্তমান। দ্বাদশ শতাব্দীতে তৈরী এই মন্দিরের দ্বারদেশটি গৌতম বুদ্ধের জীবনের বিভিন্ন ঘটনা সংবলিত কারুকার্যময় কাঠ দিয়ে তৈরী।

সঠিক অনুচ্ছেদ শিরোনাম কোনটি?
titleA. 'দু-খাং
titleB. ইতিহাস
titleC. 'জাম-দ্পাল ল্হা-খাং
titleD. স্থাপত্য
উত্তর: titleA
প্যালিওজোয়িক মহাযুগের শুরু ও সমাপ্তি ঘটে সুপারমহাদেশের বিস্তৃতির মাধ্যমে এবং এই সময় মহাদেশীয় সীমানা সৃষ্টির পাশাপাশি বিভিন্ন পর্বতমালার সৃষ্টি হয় এবং অগভীর সমুদ্রের মধ্যে বন্যা এবং জলস্রোতের সৃষ্টি হয়। এর শুরুতে সুপারমহাদেশ প্যানোটিয়া ভেঙ্গে যায়। প্যালিওজলবায়ু সংক্রান্ত গবেষণা এবং হিমবাহের চিহ্ন ইঙ্গিত করে যে আদিম প্যালিওজোয়িক মহাযুগে মধ্য আফ্রিকা খুব সম্ভবত মেরু অঞ্চলে অবস্থিত ছিল। আদিম প্যালিওজোয়িক মহাযুগে, বৃহৎ মহাদেশ গন্ডোয়ানা (৫১০ মিলিয়ন বছর পূর্বে) গঠিত হয়েছিল এবং গঠিত হচ্ছিল। মধ্য প্যালিওজোয়িক মহাযুগে উত্তর আমেরিকা এবং ইউরোপের সংঘর্ষের ফলে আকাডিয়ান-ক্যালেডোনিয়ানের উত্তোলন উদ্ভুত হয়েছিল এবং পূর্ব অস্ট্রেলিয়াতেও একটি সবডাকশন প্লেট উত্তোলিত হয়েছিল। অন্ত্য প্যালিওজোয়িক মহাযুগে, মহাদেশীয় সংঘর্ষ সুপারমহাদেশ প্যানজিয়া গঠন করেছিল এবং কিছু বৃহৎ পর্বতমালা সৃষ্টি করেছিল যাদের মধ্যে অ্যাপালেচিয়ান পর্বতমালা, উরাল পর্বতমালা এবং তাসমানিয়ার পর্বতমালা অন্তর্ভুক্ত ছিল।

সঠিক অনুচ্ছেদ শিরোনাম কোনটি?
titleA. প্রাণীকুল
titleB. ভূতত্ত্ব
titleC. কার্বনিফেরাস যুগ
titleD. সিলুরিয়ান যুগ
উত্তর: titleB
আলোচিত ইস্যু নিয়ে বাংলা ট্রিবিউন নিয়মিত বৈঠকির আয়োজন করে। এ বৈঠকি আয়োজন সরাসরি ইতিপূর্বে দেশের বেসরকারি টেলিভিশন চ্যানেল একাত্তর টেলিভিশন প্রচারিত হতো। বর্তমানে এটি আরেকটি বেসরকারি টেলিভিশন চ্যানেল এটিএন নিউজ প্রচারিত হয়। পাশাপাশি গুরুত্বপূর্ণ বিভিন্ন বিষয়ে অনুষ্ঠিত এ বৈঠকি বাংলা ট্রিবিউনের অফিসিয়াল ফেসবুক পেজ থেকেও সরাসরি সম্প্রচারিত হয়। এছাড়াও প্রতি ঈদে বাংলা ট্রিবিউন সাহিত্য পাতায় বাংলা ট্রিবিউন অনলাইন ঈদ সংখ্যা প্রকাশ পায়।

সঠিক অনুচ্ছেদ শিরোনাম কোনটি?
titleA. বিস্তারিত
titleB. গবেষণা কার্যক্রম
titleC. অন্যান্য কার্যক্রম
titleD. সরাসরি প্রোগ্রাম
উত্তর: titleC
চলচ্চিত্রটির চিত্রায়ন মূলত কলকাতা শহরের মধ্যেই হয়েছে। ছবির কিছু দৃশ্যের চিত্রায়ন দার্জিলিংয়ে করা হয়েছে। দার্জিলিংয়ে বেড়ানোর নানা দৃশ্য ম্যাল-এ ধারণ করা হয়েছে। দার্জিলিং-এ বেড়ানোর সঙ্গে সঙ্গে একটি গানের দৃশ্যেরও চিত্রায়ন হয়েছে ম্যালে। টুংলিং-এ ছবির কিছু অংশের দৃশ্য ধারণ করা হয়। ছবির একটি প্রাতরাশের(ব্রেকফাস্ট) দৃশ্যের চিত্রায়ন টুংলিং-এ করা হয় ।

সঠিক অনুচ্ছেদ শিরোনাম কোনটি?
titleA. সংগীত
titleB. নির্মাণ
titleC. প্রতিক্রিয়া
titleD. চলচ্চিত্রায়ন
উত্তর: titleD
অপারাজিতা ছয় বছর বয়সে ঋষি ভ্যালি স্কুলে গিয়েছিলেন এবং সেখানে নয় বছর পড়াশোনা করেছিলেন৷ তিনি কেমব্রিজ বিশ্ববিদ্যালয় থেকে জিসিই 'ও' লেভেল (ইন্ডিয়ান স্কুল সার্টিফিকেট) নিয়ে স্নাতক হন। ঋষি ভ্যালি স্কুলে, তিনি কঠোর পান্ডানলুর স্টাইলের ভারতনাট্যম অধ্যয়ন করেছিলেন - ঋষি ভ্যালির কলা গাছের মধ্যে মঞ্চস্থ নাচ নাটকের প্রধান ভূমিকা পালন করেছিলেন যার প্রতিষ্ঠাতা ছিলেন জিদ্দু কৃষ্ণমূর্তি,যার পছন্দের নৃত্যশিল্পী তিনি। 

তিনি তার উচ্চশিক্ষা মার্কিন যুক্তরাষ্ট্রের কার্নেগি মেলন বিশ্ববিদ্যালয়ে করেছেন ডালহৌসি বিশ্ববিদ্যালয়ে, তিনি লরেন্স ডুরেলের আলেকজান্দ্রিয়া কোয়ার্টে তাঁর গবেষণামূলক প্রবন্ধ লিখেছিলেন।

সঠিক অনুচ্ছেদ শিরোনাম কোনটি?
titleA. ওডিসি নাচ
titleB. ভরতনাট্যম
titleC. শিক্ষা
titleD. পেশা
উত্তর: titleC
ভারতীয় অঞ্চলে ঔপনিবেশিক আমলকে দুই ভাগে ভাগ করা হয় যথা:
১. ইংলিশ ইস্ট ইন্ডিয়া কোম্পানির শাসনামল,
২. ব্রিটিশ সরকারের শাসনামল। 
তবে পাকিস্তান প্রথম থেকেই ইংলিশ ইস্ট ইন্ডিয়া কোম্পানির শাসনাধীনে যায়নি। কারণ তখনও এই অঞ্চলে স্বাধীনভাবে রাজারা শাসন করতো । তারপর ধীরে ধীরে পাকিস্তান অঞ্চল ব্রিটিশ অধিভুক্ত হয়।

সঠিক অনুচ্ছেদ শিরোনাম কোনটি?
titleA. রাজনীতি
titleB. ঔপনিবেশিক আমল
titleC. নামকরণ
titleD. প্রারম্ভিক এবং মধ্যযুগীয় সময়কাল
উত্তর: titleB
মিরাম্যাক্স ফিল্মস যুক্তরাষ্ট্র, যুক্তরাজ্যসহ ইতালি, ফ্রান্স ও জার্মানিতে চলচ্চিত্রটি পরিবেশনা করে। পাশাপাশি মার্কিন টেলিভিশনের পরিবেশনার স্বত্ত্বও মিরাম্যাক্সের ছিল। তবে ওয়ার্নার ব্রস. পিকচারস যুক্তরাষ্ট্র, কানাডা ও লাতিন আমেরিকায় ডিভিডি পরিবেশনা করে। ইনিশিয়াল এন্টারটেইনমেন্ট গ্রুপ অন্যান্য অঞ্চলে চলচ্চিত্রটি পরিবেশনা করে।

সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. বক্স অফিস সাফল্য
titleC. হোম ভিডিও
titleD. পরিবেশনা
উত্তর: titleD
মূলত, "স্থিতিশীলতা" ঠিক রেখে যতটা সম্ভব বেশি ভাষার সার্বজনীন ও সাংস্কৃতিক স্বাধীন প্রাপ্যতার জন্য, সোয়াদেশ তালিকার শব্দগুলো বেছে নেওয়া হয়েছিল। এরপর, মারিসা লোর ১৯৯৯, ২০০০ সহ, অনেক লেখক ভাষা সমূহের মধ্যে রুপান্তরের ফলে "সার্বজনীন" শব্দভান্ডারের অধীন তালিকার স্থিতিশীলতা এবং শব্দসৃষ্টিতত্ত্বর সম্ভাব্য ব্যবহার বিশ্লেষণ করেছেন।

মারিসা সোয়াদেশ তার স্বতঃস্ফূর্ততার ভিত্তিতে সোয়াদেশ তালিকা সংকলিত করেছিলেন। অতি সাম্প্রতিককালে বিভিন্ন ভাষা থেকে নিয়মানুবর্তিত তথ্যের ভিত্তিতে অনুরূপ তালিকা তৈরি করা হয়েছে, যেমন- ডলগোপালস্কি তালিকা (১৯৬৪) অথবা লিপজিগ-জাকার্তা তালিকা (২০০৯)। কিন্তু সোয়াদেশ তালিকা যতটা ব্যাপকভাবে ব্যবহৃত হচ্ছে সেগুলো ততটা পরিচিত নয়।

সঠিক অনুচ্ছেদ শিরোনাম কোনটি?
titleA. মূলনীতি
titleB. সংক্ষিপ্ত তালিকা
titleC. প্রতীকী ভাষাগুলো
titleD. চুড়ান্ত সোয়াদেশ তালিকা
উত্তর: titleA
১৯৪৮ সাল থেকে কামিনী কৌশল ভারতের তৎকালীন নামকরা ও সেরা অভিনেতা অশোক কুমার, রাজ কাপুর, দেব আনন্দ, ও দিলীপ কুমারদের বিপরীতে অভিনয় করেন। ১৯৪৭ সাল থেকে ১৯৫৫ সাল পর্যন্ত অশোক কুমার ছাড়া বাকিদের বিপরীতে তার প্রধান নারী চরিত্রে তার নাম পর্দায় প্রথমে দেখানো হত। দিলীপ কুমারের বিপরীতে তার অভিনীত "শহীদ", "পাগরী", "নাদীয়া কে পার", "শবনম" ও "আরজু" বক্স অফিসে হিটের তকমা লাভ করে। ১৯৪৭ সালে করা "দো ভাই" চলচ্চিত্রে গীতা রায়ের গলায় "মেরা সুন্দর সাপনা" গান তার জনপ্রিয়তা বাড়িয়ে দেয়। গানটি এক শটে সম্পন্ন করা হয়। পরের বছর ১৯৪৮ সালে তিনি বোম্বে টকিজের প্রযোজনায় দেব আনন্দের বিপরীতে হালকা রোমান্টিক "জিদ্দি" ছবিতে জুটিবদ্ধ হন। পরের বছর তারা দ্বিতীয়বারের মত "নমুনা" ছবিতে জুটিবদ্ধ হন। দেব-সুরাইয়া জুটির ত্রিভুজ প্রেমের "শায়ের" ছবিতে তিনি তৃতীয় পক্ষ হিসেবে অভিনয় করেন। রাজ কাপুরের পরিচালনায় অভিষেক "আগ" ছবিতে তিনি রাজের তিনি নায়িকার একজনের ক্যামিও চরিত্রে অভিনয় করেন; বাকি দুইজন ছিলেন নার্গিস ও নিগার। এছাড়া রাজ কাপুরের বিপরীতে তিনি "জেল যাত্রা" ছবিতে অভিনয় করেন।

কামিনী কৌশল প্রথম প্রধান চরিত্রে অভিনেত্রী যার জন্য লতা মুঙ্গেশকর গানে কণ্ঠ দেন। ১৯৪৮ সালে "জিদ্দি" ছবিতে তার জন্য গানে কণ্ঠ দেওয়ার আগে লতা পার্শ্বচরিত্রে অভিনেত্রীদের জন্য গান গাইতেন। কামিনির চলচ্চিত্রে শামসাদ বেগম ও সুরিন্দর কউরের কণ্ঠ ব্যবহৃত হত। ছবিতে লতার নাম উল্লেখ করা হয় নি বরং কণ্ঠশিল্পীর নামে স্থানে আশা নাম ব্যবহার করা হয়, যা ঐ ছবিতে কামিনির নাম ছিল। তাই অনেকে মনে করতেন কামিনি নিজেই সেই গান গেয়েছেন।

১৯৪৬ সাল থেকে ১৯৬৩ সাল পর্যন্ত প্রধান নারী চরিত্রে কামিনির অভিনীত চলচ্চিত্রগুলো হল "জিদ্দি", "পরশ", "নমুনা", "ঝাঁঝর", "আব্রু", "নাইট ক্লাব", "জেলার", "বাড়ে সরকার", "বাড়া ভাই", "পুনম" ও "গো দান"। তিনি অশোক কুমারের সাথে "পুনম" ও "নাইট ক্লাব" ছবি প্রযোজনা করেন। ১৯৫৪ সালে তিনি শরৎচন্দ্র চট্টোপাধ্যায় রচিত বিরাজবৌ উপন্যাস অবলম্বনে বিমল রায় নির্মিত "বিরাজ বহু" চলচ্চিত্রে নাম চরিত্র বিরাজ চক্রবর্তীর ভূমিকায় অভিনয় করেন। এই চলচ্চিত্রে অভিনয়ের জন্য তিনি ফিল্মফেয়ার শ্রেষ্ঠ অভিনেত্রী পুরস্কার লাভ করেন। তিনি ট্র্যাজিক ঘরানার আশ, আঁসু, জেলার ছবিতে অভিনয় করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. কেন্দ্রীয় চরিত্র অভিনয়
titleC. পুরস্কার
titleD. চলচ্চিত্রে অভিষেক
উত্তর: titleB
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ডিক পোলার্ড। ২০ জুলাই, ১৯৪৬ তারিখে ম্যানচেস্টারে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২২ জুলাই, ১৯৪৮ তারিখে লিডসে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

সমসাময়িক অনেকের ন্যায় তারও দ্বিতীয় বিশ্বযুদ্ধের কারণে ক্রিকেট জীবনের স্বর্ণালী সময় নষ্ট হয়ে যায়। তবে, স্বল্পকয়েকজন ক্রিকেটারের ন্যায় যুদ্ধ শেষ হবার পর পুণরায় স্বাভাবিক প্রথম-শ্রেণীর ক্রিকেট খেলোয়াড়ী জীবনে ফিরে আসেন। ১৯৪৫ সালের গ্রীষ্মকালে ইংল্যান্ড ও অস্ট্রেলিয়ান সার্ভিসেস দলের মধ্যকার পাঁচটি ভিক্টরি টেস্টের চারটিতে খেলেন তিনি। উইজডেনে তাকে সার্জেন্ট আর. পোলার্ড নামে উল্লেখ করে মন্তব্য করা হয় যে, উভয় দলের মধ্যে তিনি ২৫ উইকেট নিয়ে শীর্ষ উইকেট সংগ্রাহক ছিলেন। সিরিজের দ্বিতীয় খেলায় প্রথম অংশ নেন। প্রথম খেলায় অস্ট্রেলীয়রা জয় পায়। প্রথম ইনিংসে সতীর্থ উদ্বোধনী বোলার জর্জ পোপ ৫/৫৮ নিয়ে তাকে ম্লান করে দেন। তবে, উইজডেনে মন্তব্য করা হয় যে, পোলার্ডের সুন্দর বলে লিন্ডসে হ্যাসেটের মাঝখানের স্ট্যাম্প ভেঙ্গে দিয়ে ইনিংসে সর্বাপেক্ষা ক্ষতিসাধন করেন তিনি। দ্বিতীয় ইনিংসে তিনি ৫/৭৬ ও পোপ ৩/৬৯ লাভ করেন। পরের খেলায় তার ক্রীড়াশৈলী আরও উন্নততর হতে থাকে। অস্ট্রেলিয়ার প্রথম ইনিংসে ৬/৭৫ পান। সিরিজের চতুর্থ ও পঞ্চম খেলার উভয় ইনিংসেই চারটি করে উইকেট পেয়েছিলেন।

১৯৪৫ সালে বেশ কয়েকটি খেলায় অংশ নিলেও ডিক পোলার্ডকে সামরিকবাহিনী থেকে অব্যাহতি দেয়া হয়নি। ফলশ্রুতিতে, ১৯৪৬ সালের প্রথমবারের মতো পূর্ণাঙ্গ মৌসুমে খুব কম খেলেন। ল্যাঙ্কাশায়ারের পক্ষে কাউন্টি চ্যাম্পিয়নশীপের খেলায় মাত্র ১২ উইকেট পেলেও সবগুলো খেলা থেকে ৫৫ উইকেট দখল করেছিলেন। অবশেষে প্রথমবারের মতো টেস্ট খেলায় অংশগ্রহণ করার সুযোগ পান। ১৯৪৬ সালে সফরকারী ভারত দলের বিপক্ষে তিন টেস্ট নিয়ে গড়া সিরিজের দ্বিতীয়টিতে টেস্ট ক্রিকেটে অভিষেক ঘটে ডিক পোলার্ডের। টেস্টে অংশগ্রহণের পূর্বেকার সপ্তাহে বার্ষিকাকারে জেন্টলম্যান বনাম প্লেয়ার্সের মধ্যকার খেলায় অংশ নেন। ঐ খেলায় মাত্র ৫৩ রান খরচায় নয় উইকেট লাভ করেন। এ খেলা চলাকালে ওল্ড ট্রাফোর্ড টেস্টে তার অংশগ্রহণের বিষয়ে সেনাপ্রধানের সাথে মাঠের বাইরে আলোচনা করতে হয়। ঐ টেস্টে তিনি দূর্দান্তভাবে সূচনা করেন। খেলার দ্বিতীয় দিনে ভারতের সংগ্রহকারী ১২৪/০ থাকা অবস্থায় একটি স্পেলে পাঁচ ওভার বোলিং করে সাত রানে চার উইকেট পান। ঐ ইনিংসে ভারতের সংগ্রহ ১৭০ রানে গুটিয়ে যায়। তিনি ২৭ ওভারে ৫/২৪ পান। তন্মধ্যে, ১৬ ওভার মেইডেন ছিল। দ্বিতীয় ইনিংসে তিনি আরও দুই উইকেট তুলে নেন ৬৩ রানের বিনিময়ে।

সঠিক অনুচ্ছেদ শিরোনাম কোনটি?
titleA. অ্যাশেজ সিরিজ, ১৯৪৬-৪৭
titleB. আন্তর্জাতিক ক্রিকেট
titleC. মূল্যায়ন
titleD. স্বর্ণালী অধ্যায়
উত্তর: titleB
হার্ডস্টাফের পিতা জো হার্ডস্টাফ সিনিয়রও নটিংহ্যামশায়ার ও ইংল্যান্ডের পক্ষে ক্রিকেট খেলায় অংশ নিয়েছিলেন। একই নামের জো নামীয় সন্তান প্রথম-শ্রেণীর ক্রিকেটে অংশ নিয়েছেন। নানকারগেটে জন্মগ্রহণকারী জো হার্ডস্টাফ ১৯৩০-এর দশকে সর্বপেক্ষা নন্দিত মাঝারিসারির ব্যাটসম্যানের মর্যাদা পেয়েছিলেন। ঐ দশকে ইংরেজ ব্যাটসম্যানদের সমৃদ্ধ সময় লক্ষ্য করা গিয়েছিল।

উনিশ বছর বয়সে নটিংহ্যামশায়ারের পক্ষে প্রথমবারের মতো খেলতে নামেন। ১৯৩৪ সালে ১৮১৭ রান তুলেন।

সঠিক অনুচ্ছেদ শিরোনাম কোনটি?
titleA. ব্যক্তিত্বের সংঘাত
titleB. প্রারম্ভিক জীবন
titleC. টেস্ট ক্রিকেট
titleD. ব্যক্তিগত জীবন
উত্তর: titleB
সেবা ও কার্য ছাড়া ধ্যান নিষ্ফল। শিখরা নিঃস্বার্থ সেবার উপদেশ দিয়ে থাকেন। সেবা ও দাতব্য কার্যের ফলে হউমাই বা অহংকারের বিনাশ ঘটে। শিখধর্মে সেবা তিন প্রকার। যথা: "তন" বা দৈহিক সেবা, "মন" বা মানসিক সেবা (যেমন অন্যের সাহায্যার্থে অধ্যয়ন) ও "ধন" বা আর্থিক সেবা। গুরু নানক "কিরত করো" ধারণার উপর গুরুত্ব আরোপ করেছিলেন। এই ধারণাটি হল কর্ম, পূজা ও দাতব্যের মধ্যে সামঞ্জস্য সাধন এবং সব মানুষের অধিকার রক্ষা করা। "চড়দি কলা" বা জীবন সম্পর্কে আশাবাদী ও সরল ধারণা গ্রহণের জন্য শিখদের উৎসাহ দেওয়া হয়। শিখধর্মে "ভাণ্ড চক্কো" ভাগ করে নেওয়ার ধারণার উপরও গুরুত্ব আরোপ করা হয়। এর মাধ্যমে শিখ গুরদ্বারাগুলিতে খাবার বণ্টন করা হয় ("লঙ্গর"), দান করা হয়, সমাজ সেবামূলক কাজ ও অন্যান্য সেবামূলক কাজ করা হয়।

সঠিক অনুচ্ছেদ শিরোনাম কোনটি?
titleA. দীক্ষা ও খালসা
titleB. দর্শন ও শিক্ষা
titleC. শিখ গুরু ও কর্তৃপক্ষ
titleD. সেবা ও কার্য
উত্তর: titleD
সালিহ আল মুনাজ্জিদ-এর মতে, ইসলামী ঐতিহ্য অনুযায়ী শিশুরা হল তাদের পিতামাতার জন্য দায়িত্বস্বরূপ:
তিনি দাবি করেন, শিশুদের প্রতি পিতামাতার দায়িত্ব হল তাদের সে সকল জিনিস থেকে নিরাপদ রাখা যা তাদের নৈতিকতায় নেতিবাচক প্রভাব রাখে, এবং তিনি দাবি করেন, যেহেতু "কম বয়সে শিশুদেরকে যৌনতা ও সম্পর্কিত বিষয় সম্পর্কে শিক্ষা দেয়া হলে তা তাদের নেতিবাচক পরিস্থিতির দিকে পরিচালিত করে", মুসলিমদের জন্য বৈধ নয় যে, তারা তাদের শিশুদেরকে কম বয়সে যৌন শিক্ষা গ্রহণে অনুমতি দেবে।

মুনাজ্জিদের মতে, ছেলে কিংবা মেয়ে যেই হোক, সকল শিশুকে অতি অল্প বয়স থেকেই আওরাহ বস্ত্রাবৃত করা, দৃষ্টি নিয়ন্ত্রণ করা এবং ব্যক্তিগত স্থানে প্রবেশের আগে অনুমতি নেয়ার ইসলামিক আদব শেখানো উচিৎ, এবং পুনরায় তা শেখানো উচিৎ বিচারের উপযুক্ত বয়স হওয়ার সময় এবং বয়ঃসন্ধির বয়সে উপনীত হবার পূর্বে। তিনি “কুরআনের আয়াতসমূহে এর প্রমাণ” উল্লেখ করেন যা "স্পষ্টভাবে এসকল বিষয় উল্লেখ করেছে", যার মধ্যে নিম্নোক্ত:

ইবনে কাসির বলেন: 

যখন শিশুরা বয়ঃসন্ধিতে উপনীত হওয়ার পর, তাদের উচিৎ সবসময়ে গৃহে প্রবেশের আগে সর্বদা অনুমতি নেওয়া, যেভাবে কুরআনে উল্লেখিত হয়েছে:

মুনাজ্জিদ আরও বলেন হাদিস অনুযায়ী শিশুর বিছানা আলাদা করে দেয়ার জন্য:
শেখ মুহাম্মাদ শামস আল-হক আল-আজিমবাদী বলেন:

মুনাজ্জিদ দাবি করেন, এই আয়াত হতে প্রাপ্ত উক্ত "উপদেশ ও নির্দেশনায়'’ আওরাহ গোপন ও রক্ষণাবেক্ষণ করা ও সম্ভাব্য কামনা এড়িয়ে চলা, যা আমাদের অভিজ্ঞতা অনুযায়ী, দশ বছর থেকে শুরু হয়, যা সেই বয়স যে বয়সে অধিকাংশ শিশু বিচারবুদ্ধিসম্পন্ন হয়ে ওঠে।.

যখন বয়ঃসন্ধি নিকটবর্তী হয়, তখন শিশুদেরকে বয়ঃসন্ধির লক্ষণ ও নারী-পুরুষ পৃথককারী বৈশিষ্ট্যগুলো শেখানো উচিৎ, এবং সে সকল নিঃসৃত বস্তুর ধরন শেখানো উচিৎ যেগুলো ছেলে বা মেয়ে - উভয় লিঙ্গের নির্গমনপথ হতে নিঃসৃত হতে পারে। তাদেরকে আরও শেখান উচিৎ কিভাবে অজু ও গোসল করতে হয়, তাদেরকে শেখানোর সময় ব্যবহৃত সবগুলোর প্রতি নজর দিতে হবে ও নিশ্চিত করতে হবে যে, শিশুর যা জানা প্রয়োজন সে অনুযায়ীই যেন তাকে এটি শেখানো হয়। মুনাজ্জিদ দুটি গুরুত্বপূর্ণ বিষয় উল্লেখ করেছেন যা খুব অল্প বয়স থেকেই শুরু করা উচিৎ - তিন বছরের কাছাকাছি সময়ে - যার সঙ্গে যৌন শিক্ষার একটি মৌলিক যোগসূত্র রয়েছে। এগুলো হল:


তিনি আরও বলেন, সহবাস বিষয়ক বা দম্পতির মধ্যে সঙ্ঘটিত বিষয়বস্তুর যৌন শিক্ষা তখনই দেয়া উচিত , যখন তাদের তা প্রয়োজন হবে, যেমন যখন তাদের বিয়ের বয়সে উপনীত হয়, অথবা যদি তারা ফিকহের কিছু বিষয় বোঝার মত যথেষ্ট মানসিক যোগ্যতা ও স্থিরতা লাভ করে, যেমন জিনার নীতি, বা এর অনুরূপ কিছু, যার সঙ্গে সহবাস ও আওরাহ জড়িত।
মুনাজ্জিদের সর্বশেষ বক্তব্য, "এই জ্ঞানের ভিত্তি হল মূলত এমন কিছু যা প্রথমত প্রাকৃতিক ও সহজাত, এবং যা তাদেরকে বুঝতে সাহায্য করে এবং তা অবশ্যই তাদেরকে তাদের বয়স বৃদ্ধির ধাপ, ফিকহের অধ্যায়, পাঠচক্র ও শ্রেণী অনুযায়ী ধীরে ধীরে ও ধাপে ধাপে শেখাতে হবে। শব্দ ও বাগধারা ব্যবহারের ক্ষেত্রে আমাদেকে অবশ্যই রক্ষণশীল হতে হবে, এবং এই বিষয় আলোচনা করার জন্য উপযুক্ত বয়স সম্পর্কে মনযোগী হতে হবে। এবং অবশ্যই তাদেরকে অবিশ্বাসীদের অনৈতিক যৌন চর্চার সম্পর্কে সাবধান করতে হবে এবং সেগুলোর সঙ্গে ইসলামের সৌন্দর্যের পার্থক্য তুলে ধরতে হবে, যা মুসলিমদের পর্দা করতে ও শালীন হতে এবং সতীত্ব রক্ষা করতে এবং হারামকে এড়িয়ে চলতে সাহায্য করে।"

সঠিক অনুচ্ছেদ শিরোনাম কোনটি?
titleA. পতিতাবৃত্তি
titleB. অজাচার
titleC. বয়ঃসন্ধি
titleD. শিশু
উত্তর: titleD
কলকাতার চক্র রেল, পশ্চিমবঙ্গের রাজধানী শহরের ধারেপাশে প্রাপ্ত পরিবহনের এক অন্যতম সুবিধাজনক উপায়। পূর্বে, অন্যান্য বড় বড় শহরগুলোর ন্যায় কলকাতার কেন্দ্রীয় অংশে কোনও রেল সংযোগ ব্যবস্থা ছিল না। ক্রমবর্ধিত জনসংখ্যার সাথে সাথে শহরে একটি রেল সংযোগ ব্যবস্থার চাহিদাও বাড়তে থাকে। প্রয়োজনীয় সমস্যাপূরণে চক্র রেল কলকাতায় হুগলী নদীর তীর বরাবর চালিত রয়েছে। পূর্ব রেল দ্বারা পরিচালিত এই চক্র রেল এখন সারা শহর জুড়ে চমৎকার সংযোগ ব্যবস্থা গড়ে তুলেছে। তবে, পশ্চিমবঙ্গের আর অন্য কোনও স্থানে এই চক্র রেল পরিষেবা নেই।

চক্র রেলের তার নিজস্ব স্টেশন রয়েছে; যেমন - দমদম, পাতিপুকুর, বেলগাছিয়া, টালা, উল্টোডাঙ্গা রোড, বাগবাজার, শোভাবাজার, চিৎপুর, বড়বাজার, বিবাদী বাগ, প্রিন্সেপ ঘাট, হ্যাসটিঙ্গস, খিদিরপুর, রিমাউন্ট রোড, মাঝেরহাট, নিউ আলিপুর, টালিগঞ্জ, লেক গার্ডেনস, বালিগঞ্জ, স্যার গুরুদাস ব্যানার্জ্জী হল্ট, বিধাননগর রোড হয়ে পুনরায় দমদমে ফেরৎ যায়।
সঠিক অনুচ্ছেদ শিরোনাম কোনটি?
titleA. রেল পথ
titleB. চক্র রেল
titleC. কলকাতা শহরতলি রেল
titleD. বেসরকারি পরিবহন
উত্তর: titleB
চিত্রা তিন বছর বয়সে তাঁর মা রুক্মিণী পদ্মনাভনের কাছে নৃত্য প্রশিক্ষণ শুরু করেছিলেন; তাঁর মা রুক্মিনী ছিলেন সমসাময়িক ভারতীয় নৃত্য এবং ভরতনাট্যমের একজন প্রশিক্ষিত শিল্পী। তাঁর বাবা ভারতীয় রেলওয়ের একজন প্রকৌশলী ছিলেন এবং বাবার চাকরিসূত্রে সপরিবারে লন্ডনে চলে যাওয়ার পরে চিত্রা ধ্রুপদী ব্যালে নৃত্যে প্রশিক্ষণ শুরু করেছিলেন। পরে, কলকাতায় ফিরে আসার পরে, তিনি মণিপুরী এবং কত্থক নৃত্যের প্রশিক্ষণ নেন। এছাড়া, দশ বছর বয়সে, তিনি কলকাতায় স্থায়ীভাবে বসবাসকারী তিরুভিদাইমারুদুরের অন্যতম সেরা দেবদাসী টি.এ.রাজলক্ষ্মীর অধীনে প্রশিক্ষণ নিতে শুরু করেন। তাঁর প্রথম মঞ্চাভিনয় হয়েছিল নৃত্য প্রশিক্ষণের দশ মাসের মধ্যেই এবং তিনি প্রায় এক দশক ধরে রাজলক্ষ্মীর সাথে প্রশিক্ষণ অব্যাহত রেখেছিলেন।

তেরো বছর বয়সে, চিত্রা ভরতনাট্যমের সবথেকে কঠিন অংশ 'বর্ণের' মাধ্যমে সন্ত ত্যাগরাজের জীবনের উপর আধারিত নৃত্য পরিকল্পনা করেছিলেন।চিত্রা স্কুল শেষ করেই ভরতনাট্যমের প্রশিক্ষণের জন্যে চেন্নাই (তৎকালীন মাদ্রাজ নামে অভিহিত) চলে যেতে চেয়েছিলেন, কিন্তু তাঁর বাবা-মা জোর দিয়েছিলেন যে তিনি যেন কলেজ ডিগ্রি শেষ করার পরে নৃত্য প্রশিক্ষণের ব্যাপারে মনোনিবেশ করেন। তিনি কলকাতা বিশ্ববিদ্যালয় থেকে ইংরেজিতে স্নাতক অর্জন করেছিলেন এবং একই সাথে নিজের মত করে নৃত্য তত্ত্ব এবং নাচের ইতিহাস অধ্যয়ন করে চলেছিলেন।

১৯৭০ সালে, তিনি ভারতের মানবসম্পদ উন্নয়ন মন্ত্রক থেকে ভরতনাট্যমে উন্নত প্রশিক্ষণের জন্য বৃত্তি পেয়েছিলেন; প্রসঙ্গত উল্লেখ্য যে তখনকার দিনে বার্ষিক মাত্র দুইটি বৃত্তিই প্রদান করা হত, এখনকার মত ২৫টি করে নয়। তিনি ভজনুর রামাইয়া পিল্লাইয়ের অধীনে প্রশিক্ষণ নিয়ে চেন্নাইতে তাঁর চার বছরের বৃত্তিকালীন সময় কাটিয়েছিলেন। শুরু করার তিন মাসের মধ্যেই, গুরু পিল্লাই তাঁর নিজের পরিকল্পনা করা একটি নৃত্যানুষ্ঠানের জন্যে চিত্রাকে মনোনীত করেছিলেন। সংগীতবিদ পি.সম্বমূর্তি, শিল্প ইতিহাসবিদ কপিলা বাতস্যায়ন এবং নৃত্য সমালোচক সুনীল কোঠারি সকলেই তাঁদের রচনাতে চিত্রার কথা উল্লেখ করেছেন।

সঠিক অনুচ্ছেদ শিরোনাম কোনটি?
titleA. পুরস্কার এবং সম্মাননা
titleB. নৃত্যানুষ্ঠান
titleC. প্রাথমিক জীবন ও প্রশিক্ষণ
titleD. প্রশিক্ষণ
উত্তর: titleC
১৯৫৫-৫৬ মৌসুমে একবারই বিদেশ সফরে যান। স্বাগতিক নিউজিল্যান্ডের বিপক্ষে আঘাতের কারণে তার স্বাভাবিক ক্রীড়াশৈলী ব্যাহত হয়। প্রথম টেস্টে নয় ওভার বোলিংয়ের পর পেশীর সঙ্কোচনের ফলে মাঠের বাইরে চলে যান। তৃতীয় টেস্টে আবারও দলে ফিরে আসেন। এবারও আঘাতের কবলে পড়েন নবম ওভারের চতুর্থ বলের সময়। এ সফরেই টম ডিউডনি’র উত্থান দেখা যায় ও কিংকে এরপর আর ওয়েস্ট ইন্ডিজের পক্ষে খেলতে দেখা যায়নি।

১৯৫৭ সালে তাকে দলের বাইরে রেখে ওয়েস্ট ইন্ডিজ দল ইংল্যান্ড গমন করে। এর পরপরই কিং প্রথম-শ্রেণীর ক্রিকেটকে চিরতরে বিদায় জানান। ইংল্যান্ডে চলে যান তিনি ও সেখানকার লীগ ক্রিকেটে তাকে খেলতে দেখা যায়। বার্মিংহাম লীগে ওয়েস্ট ব্রোমউইচ ডার্টমাউথের পক্ষে খেলেন তিনি।

সঠিক অনুচ্ছেদ শিরোনাম কোনটি?
titleA. দেহাবসান
titleB. নিউজিল্যান্ড সফর
titleC. খেলোয়াড়ী জীবন
titleD. প্রথম-শ্রেণীর ক্রিকেট
উত্তর: titleB
সেপ্টেম্বর, ১৯৮৬ সালে অস্ট্রেলিয়ার বিপক্ষের খেলার পাতিল প্রথম-শ্রেণীর ক্রিকেট থেকে অবসরের কথা ঘোষণা করেন। অবশ্য এরপরেও তিনি ১৯৮৮ থেকে ১৯৯৩ সাল পর্যন্ত মধ্যপ্রদেশ দলের অধিনায়কত্ব করেন ও সফলতা লাভ করেন। তন্মধ্যে উল্লেখযোগ্য ছিল ১৯৯০ সালে বোম্বের বিপক্ষে ১৮৫ রান সংগ্রহ করা। এরপর তিনি ভারতের জাতীয় দল ও এ-দলের কোচ নির্বাচিত হন। কেনিয়ার কোচ থাকা অবস্থায় দলকে তিনি অপ্রত্যাশিতভাবে সেমি-ফাইনালে পৌঁছান।

২৭ সেপ্টেম্বর, ২০১২ তারিখে বিসিসিআইয়ের নির্বাচন কমিটির প্রধানের দায়িত্বভার তার উপর দেয়া হয়।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. অবসর পরবর্তী জীবন
titleC. ব্যক্তিগত জীবন
titleD. প্রারম্ভিক জীবন
উত্তর: titleB
'ভূগর্ভস্থ মডুলার ফিলিং স্টেশন' ফিলিং স্টেশনের একটি নির্মাণ মডেল যা ১৯৯৩ সালে ফিনল্যান্ডের ইউ-কন্ট ওয় লিমিটেড দ্বারা তৈরী ও পেটেন্ট করা হয়েছিল।এর পর একই ব্যবস্থা মার্কিন যুক্তরাষ্ট্রের ফ্লোরিডায় ব্যবহৃত হয়েছিল।

পূর্ব-ইউরোপ এবং বিশেষত সোভিয়েত ইউনিয়নে ১৯৮০ এর দশকে ভূমির উপর মডুলার ফিলিং স্টেশন নির্মিত হয়েছিল, তবে অগ্নিকান্ডে স্টেশনগুলির সুরক্ষার অভাবে সেগুলি ইউরোপের অন্যান্য অংশে নির্মিত হয়নি।

ভূগর্ভস্থ মডুলার ফিলিং স্টেশনের জন্য নির্মাণ ব্যয় হ্রাস পায়, এটি অধিক নিরাপদ। 

সঠিক অনুচ্ছেদ শিরোনাম কোনটি?
titleA. ডিজাইন এবং কার্যাবলি
titleB. ভূগর্ভস্থ মডুলার ফিলিং স্টেশন
titleC. পরিভাষা
titleD. বিপণন
উত্তর: titleB
নীলুফার ইয়াসমিন শ্রোতার আসর প্রযোজিত ও খান আতাউর রহমান পরিচালিত 'বেলা শেষের রাগিনী'-তে 'আবার ভালবাসার সাধ জাগে' শিরোনামের নজরুল-সঙ্গীতটি রেকর্ড করেন। বাংলাদেশ বেতারের বহির্বিশ্ব কার্যক্রম থেকে 'এ কোন সোনার গাঁয়' রেকর্ডে একটি ও নজরুল ইন্সটিটিউট প্রকাশিত 'পাষাণের ভাঙালে ঘুম' ও 'বাজলো কি রে ভোরের সানাই' রেকর্ড দুটিতে দু'টি নজরুল-সঙ্গীত গেয়েছেন। এছাড়াও তার কন্ঠে নজরুল-সঙ্গীত, কীর্তন ও পুরনো দিনের গানের বেশ কয়েকটি অডিও ক্যাসেট ও সিডি বেরিয়েছে। পুরনো দিনের গানের গীতিকাররা হলেন চন্ডীদাস, জ্ঞানদাস, অতুলপ্রসাদ, রজনীকান্ত, দ্বিজেন্দ্রলাল রায় ও কাজী নজরুল ইসলাম।

বেঙ্গল ফাউন্ডেশন এই গুণী শিল্পীর কন্ঠে ধারণকৃত ৫টি সিডি ও ক্যাসেট প্রকাশ করেছে। এর মধ্যে ৩টি নজরুল সঙ্গীতের, ১টি পুরনো দিনের গানের এবং অতুলপ্রসাদ, রজনীকান্ত ও দ্বিজেন্দ্রলাল রায়ের গান নিয়ে ১টি সিডি। এছাড়া ইমপ্রেসের ব্যানারে তার একটি একক অডিও এ্যালবাম ‘পথের শেষে’ প্রকাশিত হয়েছে। এই এ্যালবামে তার একমাত্র পুত্র আগুন তার পুরো জীবনী নিজ কন্ঠে উপস্থাপন করেছেন।

সঠিক অনুচ্ছেদ শিরোনাম কোনটি?
titleA. প্রকাশনা
titleB. জন্ম ও পরিবার
titleC. শিক্ষাজীবন
titleD. বিয়ে ও সন্তান
উত্তর: titleA
বরকল উপজেলার সর্ব-পশ্চিমে সুবলং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে কর্ণফুলি নদী, বরকল ইউনিয়ন ও লংগদু উপজেলার লংগদু ইউনিয়ন; পশ্চিমে রাঙ্গামাটি সদর উপজেলার বন্দুকভাঙ্গা ইউনিয়ন; দক্ষিণে রাঙ্গামাটি সদর উপজেলার বালুখালী ইউনিয়ন ও জুরাছড়ি উপজেলার বনযোগীছড়া ইউনিয়ন এবং পূর্বে জুরাছড়ি উপজেলার বনযোগীছড়া ইউনিয়ন, কাপ্তাই হ্রদ ও বরকল ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. খাল ও নদী
titleB. অবস্থান ও সীমানা
titleC. শিক্ষা ব্যবস্থা
titleD. হাট-বাজার
উত্তর: titleB
এ কলেজে ছাত্র-শিক্ষক সম্পর্ক অত্যন্ত নিবিড় থাকায় ছাত্রদেরকে হাতে-কলমে যত্নসহকারে পাঠদান করা হয়। পর্বশেষ পরীক্ষা ছাড়াও প্রতি পর্বে দু'টি করে শ্রেণী-পরীক্ষা গ্রহণ করা হয়। প্রাইমারি ও জুনিয়র বৃত্তি পরীক্ষা এবং মাধ্যমিক ও উচ্চ মাধ্যমিক পরীক্ষার জন্য ছাত্রদেরকে সুপরিকল্পিতভাবে প্রস্তুতি গ্রহণে সহায়তা করা হয়। অধ্যক্ষ ও উপাধ্যক্ষ বৃন্দ শ্রেণী শিক্ষকের মাধ্যমে ছাত্রদের পাঠন্নতি নিয়মিতভাবে মনিটরিং করেন।

সঠিক অনুচ্ছেদ শিরোনাম কোনটি?
titleA. ফলাফল
titleB. পাঠদান পদ্ধতি
titleC. চিকিৎসা ব্যবস্থা
titleD. প্রতিষ্ঠা ও বর্তমান অবস্থা
উত্তর: titleB
প্রত্যেক ফ্রাঞ্চাইজির সর্বনিন্ম নিলামমূল্য $১ মিলিয়ন ডলার। বর্তমানে বিসিবি-ফ্রাঞ্চাইজির মালিকরা ১২ বছরের চুক্তি করেছে। চুক্তির উল্লেখযোগ্য শর্ত : চুক্তির মেয়াদ ১২ বছর। আর ১২ বছর পর ফ্র্যাঞ্চাইজিরা দলের পরিপূর্ণ মালিক হবে তখন বিসিবিকে তাদের আয়ের ২০ শতাংশ প্রদান করবে। ১২ বছর পর্যন্ত ফ্র্যাঞ্চাইজিরা ১.০৫ মিলিয়ন ডলার প্রদান করবে।বিসিবি এই ১২ বছর ফ্র্যাঞ্চাইজিদের রেভিনিউ থেকে সাড়ে ৭ লাখ ইউএস ডলার প্রদান করবে।তিন বছরের আগে কোন ফ্র্যাঞ্চাইজি মালিক দল বিক্রি করতে পারবেন না। 

২০১৯ বাংলাদেশ প্রিমিয়ার লীগ অনুযায়ী সাতটি দল বিপিএল দল রয়েছে:

সঠিক অনুচ্ছেদ শিরোনাম কোনটি?
titleA. সম্প্রচার স্বত্ব
titleB. ফ্রাঞ্চাইজি
titleC. প্রথম আসর
titleD. সম্প্রচার স্বত্ব এবং স্পন্সর
উত্তর: titleB
সাউথ উরল স্টেট ইউনিভার্সিটি আকর্ষণীয় ইতিহাস এবং বিভিন্ন ঐতিহ্য নিয়ে একটি বিশ্ববিদ্যালয়। এটি একটি বহুবিষয়ক শিক্ষা প্রতিষ্ঠান যা তার বৈজ্ঞানিক অর্জন, উচ্চ শিক্ষাগত প্রস্তুতি স্তর, মৌলিক এবং একাডেমিক ভিত্তিতে গবেষণা কার্যক্রম এবং শিক্ষা প্রক্রিয়ার জন্য উপাদান এবং প্রযুক্তিগত সুবিধা জন্য বিখ্যাত।

বিশ্ববিদ্যালয়ের ইতিহাস গতিশীল বিকাশের ধারাবাহিক পর্যায়ে ধারাবাহিক। একটি ইনস্টিটিউটের মধ্যে মাত্র দুটি অনুষদ রয়েছে, এটি একটি জাতীয় গবেষণা বিশ্ববিদ্যালয়, একটি বৈজ্ঞানিক ও শিক্ষা কেন্দ্র নয় বরং দক্ষিণের উরল অঞ্চলেরও দেশটির। আজ দক্ষিণ উরল স্টেট ইউনিভার্সিটি উচ্চাভিলাষী এবং আত্মবিশ্বাসী মানুষ, তাদের চ্যালেঞ্জিং ধারনা এবং প্রকল্পগুলির একটি প্রজন্মের জন্য উদ্ভাবনী বিকাশের একটি প্ল্যাটফর্ম, আধুনিক যুবকদের জন্য একটি প্রাথমিক বিন্দু।



সঠিক অনুচ্ছেদ শিরোনাম কোনটি?
titleA. ছাত্রজীবন
titleB. ইতিহাস
titleC. এক নজরে দক্ষিণ উরল স্টেট ইউনিভার্সিটি
titleD. আন্তর্জাতিক ছাত্র সংগঠন
উত্তর: titleB
স‍্যাভেরিন , এলেন আন্দ্রেজানসেনের সাথে দেখা করেন, যিনি একজন চীনা ইন্দোনেশিয়ান মহিলা। যিনি রাফেলস গার্লস স্কুলে পড়াশোনা করেছিলেন এবং ইন্দোনেশিয়ায় তার পরিবারের বিভিন্ন ব্যবসা প্রতিষ্ঠান রয়েছে।

২৭ শে মার্চ, ২০১৪ তারিখে তাদের বাগদান হয়েছিল এবং ২৫ জুন, ২০১৫ তারিখে ফ্রান্সের রিভিয়ায় তারা বিয়ে করেছিল।

সঠিক অনুচ্ছেদ শিরোনাম কোনটি?
titleA. প্রাথমিক জীবন ও শিক্ষা
titleB. পেশা
titleC. মার্কিন নাগরিকত্ব বাতিল
titleD. ব‍্যাক্তিগত জীবন
উত্তর: titleD